ראאד ערפאת

ראאד ערפאת (ברומנית: Raed Arafat, בערבית: رائد عرفات; נולד בדמשק ב-24 במאי 1964) הוא רופא רומני ממוצא ערבי פלסטיני, יליד סוריה, מומחה בהרדמה ובטיפול נמרץ. כיהן כתת-מזכיר מדינה במשרד הבריאות, כשר הבריאות ובינואר 2014 התמנה לראש האגף למצבי חירום (DSU) במשרד הפנים של רומניה .
בשנת 1990 הקים את היחידה הראשונה של "השירות הנייד להחירום ולהחיאה " (SMUR) ברומניה.

==רקע משפחתי ושנותיו המוקדמות==
נולד בשנת 1964 בדמשק וגדל בשכם כבן למשפחה מבוססת ומשכילה. אחדים מקרובי משפחתו למדו באוניברסיטאות הרווארד ובקיימברידג'. אחותו רופאה בדובאי. בשכם התנדב לשירותי הכבאות ועזרה ראשונה כבר מגיל 14.

==קריירה מקצועית ופוליטית==
היקלטותו בחברה הרומנית והתקדמותו המקצועית והפוליטית היו איטיות ורצופות מכשולים.

רק בשנת 1998, 17 שנים לאחר הגיעו לרומניה, הוענקה לו האזרחות הרומנית. 
החל משנת 1998 השתתף בוועדות ובגופים רבים ברומניה ומחוצה לה שעסקו בנושא יישום והטמעת שירותי חירום רפואיים ברומניה ובארצות שונות באירופה.
בין השנים 2007- 2014 כיהן כתת-מזכיר מדינה במשרד הבריאות, עם הפסקה קצרה בה כיהן כשר הבריאות. מינואר 2014 מכהן כמזכיר מדינה, ראש המחלקה למצבי חירום במשרד הפנים
החל מ-2015 מכהן כסגן הצלב האדום הרומני.

==חיים פרטיים==
ד"ר ראאד ערפאת אינו נשוי. פרט לערבית ורומנית, הוא מדבר אנגלית, צרפתית, גרמנית, יוונית ואיטלקית.

==פרסים ואותות כבוד==
*2003 - הוענק לו העיטור הלאומי להצטיינות של רומניה בדרגת אביר בשל פעילות מדעית ופעילות מחקר, בשל תרומה מיוחדת לפיתוח וקידום טכנולוגיית המידע והתקשורת
*2005 - הוענק לו העיטור הלאומי להצטיינות של רומניה בדרגת קצין בגין המאמצים שהשקיע בהצלת בני אדם משיטפונות והמאמצים המושקעים מדי יום ביומו לצורך הצלת רומנים רבים
*2010 - מונה פרופסור אורח באוניברסיטה לרפואה ולרקחות "ויקטור בבש" בטימישוארה
*2012 -הוענק לו תואר חבר ב"אקדמיה האמריקאית לרפואת חירום" בגין התמיכה שהעניק לפיתוח מערכת החירום
*2013 - אות Nihil sine Deo מטעם מיכאי הראשון, מלך רומניה לשעבר.

==ספרים==
*Ghidul pentru acordarea primului ajutor 2000, (מדריך לעזרה ראשונה)

==קישורים חיצוניים==

* 
* [https://web.archive.org/web/20121110165628/http://www.romania-insider.com/raed-arafat-sworn-in-as-romanias-health-minister-basescu-wishes-him-success-but-raises-health-law-issue/68857/ כתבה על השבעתו של ראאד ערפאת כשר הבריאות של רומניה] Romania-insider, Liam Lever, 8.11.2012
* [https://web.archive.org/web/20120615013947/http://alhayatwadounia.wordpress.com/2010/06/23/dr-raed-arafat-our-romanian-hero/ כתבה מאת אלכסנדרה מיכאי ב"אל חיאת ואל דוניה" במונטריאול, קנדה]
* [https://docs.google.com/viewer?a=v&q=cache:bcI8qMXdLmwJ:ec.europa.eu/regional_policy/conferences/od2011/Open-Days-FTP-2011/docs/545-11A07-11A07_-_Arafat_Raed_CV.doc+Raed+Arafar&hl=iw&gl=fr&pid=bl&srcid=ADGEESh8KazQn_JsrbDzxsYa0_LGsb29rCjo8xIuImbqZVlZ-wBSGTvHaao-g9zwSTa47E0u_TGtdKykSKPsgF2C7sAzSb50tBrFUg5QxkcXEowqfZCWQoiniPBOFajRCts-XL0ggAw4&sig=AHIEtbSTWlIuNkDAwQEOoo-Eg94ubChmbA קורות חיים]
* [http://www.youtube.com/watch?v=QDNua4wpjBI&feature=related ראיון בינואר 2012 עם ראד ערפאת] 
* האתר הרשמי של ארגון SMURD (ברומנית) [https://smurd.ro/category/despre/istoric/ https://smurd.ro/category/despre/istoric]
* [http://www.bjmures.ro/bd/T/001/01/T00101.pdf מדענים ממחוז מורש - לקסיקון ביובליוגרפי]
Ana Todea,Fülöp Mária,Monica AVRAM ,Oameni de ştiinţă mureşeni, Dicţionar biobibliografic, Biblioteca judeţeană Mureş 2002

קטגוריה:רופאים רומנים
קטגוריה:ערבים
קטגוריה:שרי הבריאות של רומניה
קטגוריה:פלסטינים שנולדו ב-1964